el el el el el id el el el el el el el el el el it el el el el el el el el el el en en el fr en en en en en en en el el el el el el el el el el el el el en el el en el el en el el en el el el
Μετά την μεγάλη επιτυχία που σημείωσε πέρυσι  η προσέλευση οικονομικά αδυνάτων μαθητών στο κοινωνικό φροντιστήριο που  οργάνωσε ο Οργανισμός Κοινωνικής Προστασίας  και Αλληλεγγύης του Δήμου Λέσβου,  η   αντιδήμαρχος κ. Αναστασία Αντωνέλλη απευθύνει πρόσκληση προς εκπαιδευτικούς οι οποίοι έχουν τη διάθεση να προσφέρουν τις υπηρεσίες τους δωρέαν σε άπορους μαθητές. Στη δήλωσή της αναφέρει τα εξής:
«Όπως και πέρυσι έτσι και εφέτος έχουμε την διάθεση να βοηθήσουμε τους οικονομικά αδύναμους μαθητές του Γυμνασίου και Λυκείου με την διοργάνωση ενός Κοινωνικού Φροντιστηρίου. Ως εκ τούτου ζητάμε την εθελοντική συμμετοχή των καθηγητών,  προκειμένου να μπορέσουμε να στηρίξουμε όλους τους άπορους μαθητές που δεν έχουν την δυνατότητα να πληρώσουν για να βοηθηθούν.
Οι ειδικότητες που χρειαζόμαστε είναι οι εξής: Φιλολόγοι, Μαθηματικοί, Φυσικοί-Χημικοί, Βιολόγοι  και καθηγητές Αγγλικών.
Ελπίζω και εφέτος η προσπάθεια μας που έχει στόχο την  συμπαράσταση των οικονομικά αδυνάμων συνδημοτών μας, να βρει ανταπόκριση από τους λειτουργούς της Μέσης Εκπαίδευσης.
Για μας είναι  μια  δράση, που για πρώτη φορά την ξεκινήσαμε πέρσι και με την βοήθεια των εθελοντών καθηγητών αποδείχθηκε σωτήρια, ως προς την στήριξη των οικονομικά αδύναμων οικογενειών, ούτως ώστε να μην αναγκαστούν να κάνουν περικοπές και στην γνώση των παιδιών τους, στερώντας τους ένα ουσιαστικό εφόδιο ζωής.
Η επιτυχία και η αναγκαιότητα του Κοινωνικού μας Φροντιστηρίου αποδεικνύεται από τον διπλασιασμό των αιτούντων μαθητών φέτος.
Είμαι βέβαιη ότι και εφέτος οι δηλώσεις των εθελοντών καθηγητών θα ξεπεράσουν τις προσδοκίες μας, αποδεικνύοντας για άλλη μια φορά ότι το επάγγελμα του καθηγητή πρωτίστως είναι λειτούργημα!»
Οι ενδιαφερόμενοι καθηγητές μπορούν να τηλεφωνούν στο 22510-27501, εσωτερικό 1 υπεύθυνη κ. Λαγουτάρη  και να δηλώνουν την συμμετοχή τους καθώς και τις ημέρες και ώρες που μπορούν να διαθέσουν για το Κοινωνικό  Φροντιστήριο.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, ΚΟΙΝΩΝΙΚΟ ΦΡΟΝΤΗΣΤΗΡΙΟ
Του δράκου το πήδημα (η ιστορία μας σαν παραμύθι)
Τηλεόραση: ενημέρωση, ψυχαγωγία ή  αγανάκτηση;
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .